Где је Бог?
Где је Бог?

Плаво небо и природу
   Од векова створи Бог, 
Од векова — смртна бића
   У природи славе тог.  
            '
Где су двори — извор правде —
   Ком та бића гласе пој,
Ког духови с телом —  траже 
   У природи и дух мој.

Ај! где светост — с вечном правдом
   Обитава — духа тог?! — 
Има л' каква паметара
   Да нам каже где је Бог?

Је ли сунце око Бога,
   А безбројне звезде лик? 
Брани л! правду — казни л' зала?
   Страшног грома бесни крик?!

Густи, дрни облак тврда, 
   Да л' је мргод духа тог?
Сјајном муњом да л' погледа, 
   На сва бића створа овог?

Идем смртан у пустињу,
   У самоћу идем — ај — 
Грешним грлом каз'ћу: Боже,
   Покажи ми лица сјај.

«Ћути смртни — слабим грлом — 
   — А чуј збора Бога глас! —
«Мога лика опазићеш 
   Кад ти згорим смртни стас!»

«Доклен дух и душу твоју 
   Скрива смртног тела строј,
Упознај ме по природи 
   Дижи хвални чувства пој.»

Напомене 

 Ова песма је први пут објављена у часопису Словенка, 1860 бр. 2

Извори 

 Милорад П. Шапчанин: Целокупна дела, Књига прва, страна 3-4. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин